
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL MINDAUGO MICKAUS ATLEIDIMO IŠ KRETINGOS RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGŲ IR GRĄŽINIMO Į ANKSTESNES PAREIGAS

2026 m. spalio     d.
Kretinga

1. Parengto sprendimo projekto tikslas ir uždaviniai.
Šio sprendimo projekto tikslas – įforminti Mindaugo Mickaus atleidimą iš Kretingos rajono savivaldybės kontrolės ir audito tarnybos savivaldybės kontrolieriaus pareigų, pasibaigus jo laikinam perkėlimui – priėmus konkurso būdu savivaldybės kontrolierių, bei grąžinti jį į ankstesnes Kretingos rajono savivaldybės administracijos Centralizuoto vidaus audito skyriaus vedėjo pavaduotojo pareigas. Taip pat sprendimu siekiama užtikrinti sklandų dokumentų, turto reikalų perdavimą bei atsiskaitymą teisės aktų nustatyta tvarka.
1. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės tarybos 2026 m. rugpjūčio 10 d. sprendimu Nr. T2-212 „Dėl Kretingos rajono savivaldybės administracijos Centralizuoto vidaus audito skyriaus vedėjo pavaduotojo Mindaugo Mickaus laikino perkėlimo į Kretingos rajono savivaldybės Kontrolės ir audito tarnybos savivaldybės kontrolieriaus pareigas“ Mindaugas Mickus, Kretingos rajono savivaldybės administracijos Centralizuoto vidaus audito skyriaus vedėjo pavaduotojas, nuo 2026 m. rugpjūčio 11 d. buvo laikinai perkeltas į Kretingos rajono savivaldybės kontrolės audito tarnybos savivaldybės kontrolieriaus pareigas iki šios pareigos bus užimtos konkurso būdu.
Atsižvelgiant į tai, kad nuo 2026 m. lapkričio 4 d. konkurso būdu į pareigas priimamas naujas savivaldybės kontrolierius, 2026 m. lapkričio 3 d. baigiasi Mindaugo Mickaus laikino perkėlimo terminas ir jis grąžinamas į ankstesnes karjeros valstybės tarnautojo pareigas.
Sprendimo projektas parengtas vadovaujantis šiais teisės aktais:
Lietuvos Respublikos vietos savivaldos įstatymo 15 straipsnio 2 dalies 7 punktu, kuriame nustatyta išimtinė savivaldybės tarybos kompetencija priimti sprendimus dėl savivaldybės kontrolieriaus priėmimo į pareigas ir atleidimo iš jų;
Lietuvos Respublikos vietos savivaldos įstatymo 67 straipsnio 6 ir 8 dalimis, kuriose nustatyta, kad savivaldybės kontrolieriaus darbo santykių teisiniai pagrindai nustatyti Valstybės tarnybos įstatyme, Darbo kodekse ir Vietos savivaldos įstatyme;
Lietuvos Respublikos valstybės tarnybos įstatymo 32 straipsnio 7 dalimi, kurioje nustatyta, kad atleidžiamam arba į kitą valstybės ar savivaldybės instituciją ar įstaigą perkeliamam valstybės tarnautojui jo atleidimo (perkėlimo) dieną išmokamos visos jam priklausančios pinigų sumos;
Lietuvos Respublikos darbo kodekso 127 straipsnio 6 dalimi, numatančia piniginės kompensacijos už nepanaudotas kasmetines atostogas išmokėjimą. 
3. Kokių rezultatų laukiama.
Priėmus šį sprendimą, bus įgyvendintas teisinis mechanizmas, susijęs su laikino perkėlimo pabaiga, užtikrintas veiklos tęstinumas savivaldybės institucijose ir teisėtas valstybės tarnautojo statuso atkūrimas buvusiose pareigose. 
4. Lėšų poreikis ir šaltiniai.
Lėšos darbo užmokesčiui bei kompensacijai už nepanaudotas kasmetines atostogas bus skiriamos iš Kretingos rajono savivaldybės kontrolės ir audito tarnybai skirtų asignavimų.
5. Kiti sprendimui priimti reikalingi pagrindimai, skaičiavimai ar paaiškinimai.
Nereikalingi.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktas antikorupciniam vertinimui neteikiamas.
7. Autorius ir autorių grupė.
Bendrojo skyriaus vedėjo pavaduotoja Daiva Šleiniutė.

